﻿ METODOLOGIE DE CERCETARE  STRATIFICARE SOCIALĂ ÎN ROMÂNIA: 1 O ANALIZĂ DE CLASE LATENTE OCTAVIAN-MARIAN VASILE rice societate cunoaşte un anumit grad de inegalitate. Literatura despre formele stratificării este foarte bogată, O indicând existenţa cel puţin a unei poziţii sociale distincte faţă de a celorlalţi indivizi; altfel spus, indivizii pot aparţine unei clase sociale şi/sau pot avea un status social. În acest articol intenţionez să testez schema integratoare a structurii sociale propusă de Anthony Giddens (1997) în situaţia ţării noastre şi să arăt care este forma pe care o ia structura socială a României. Pentru analiză am utilizat datele culese în cadrul programului Barometrul de Opinie Publică al Fundaţiei Soros România, valul octombrie 2005. Am utilizat analiza de clase latente (latent class analysis) folosind programul Latent Gold 4.0. Rezultatele confirmă parţial schema lui Giddens pe cazul României, indicând totodată existenţa unei stratificări a societăţii româneşti. Un model teoretico-metodologic al structurii sociale în România presupune discutarea critică şi adaptarea teoriilor structurii sociale consacrate în sisteme sociale stabile. Cuvinte-cheie: structură socială, clase sociale, analiza de clase latente. Despre structura socială şi identificarea acesteia s-a discutat şi scris extensiv în domeniul sociologiei: unii autori consideră că există clase sociale, pe când alţii neagă acest lucru, aducând în prim plan concepte şi mai vagi şi mai permisive, precum poziţie în spaţiu social sau stil de viaţă. De asemenea, sunt cercetători care adoptă şi utilizează scheme de măsurare propunându-le ca metodologii validate, pe când alţii scot în evidenţă mai degrabă lipsurile acestora. Prin acest articol testez un astfel de model şi arăt care este forma stratificării sociale în România. În prima parte a articolului trec în revistă principalele puncte de vedere teoretice despre stratificarea socială întâlnite în literatura dedicată, căutând să clarific distincţii conceptuale importante: clasă, status, poziţie socială. Apoi discut despre clasa mijlocie şi importanţa acesteia. În continuare, trec în revistă principalii indicatori utilizaţi în diverse studii pentru identificarea formelor structurii sociale.  Adresa de contact a autorului: Octavian-Marian Vasile, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România, e-mail: marianv@iccv.ro. 1 Acest articol a fost sprijinit de granturile CNCSIS TD 211/2007 şi ID 56/2007, făcând parte dintr-o lucrare mai amplă care urmăreşte identificarea stilurilor de viaţă din România. Le mulţumesc pentru observaţii şi sugestii domnilor profesori Ioan Mărginean şi Dumitru Sandu, colegilor mei din ICCV: Bogdan Voicu, Mălina Voicu, Paula Tufiş, Cosmina Pop, precum şi Cristinei Turcu. CALITATEA VIEŢII, XIX, nr. 3–4, 2008, p. 365–388 366 OCTAVIAN-MARIAN VASILE 2 În final, testez modelul propus de Giddens (1997), folosind două modalităţi de lucru: asocierea variabilelor din schemă şi analiza de clase latente. Structura socială constituie o temă fundamentală a cunoaşterii sociologice, cu implicaţii majore în practica socială. Conceptul de structură socială reflectă „totalitatea claselor, colectivităţilor, comunităţilor şi grupurilor sociale, precum şi ansamblul relaţiilor sociale materiale, comunitare şi de grup ce se instituie în cadrul societăţii şi care corespund acestor forme de viaţă şi activităţii colective a oamenilor” (Mărginean, 2004: 90–91). Structura socială acoperă configuraţii de roluri sau aşteptări cristalizate în jurul poziţiilor sociale: societatea este structură, reguli şi gardian al regulilor, iar oamenii sunt agenţi ai structurii sociale, chiar şi atunci când încalcă regulile (Dahrendorf, 1959). CLASĂ, STATUS, POZIŢIE SOCIALĂ Clasa, statusul şi poziţia socială sunt concepte adesea utilizate interşanjabil. Dacă analizăm riguros literatura de specialitate remarcăm însă că aceste concepte au în comun ideea de stratificare-ierarhie care este prezentă faptic în orice societate. Altfel, rezumând, observăm că ele se deosebesc prin conţinut şi, implicit, prin modul în care sunt măsurate. Clasa socială Conceptul clasă socială definit în lucrările unor clasici ai sociologiei (Marx, Weber, Pareto etc.) are mai multe accepţiuni în literatură: (a) clasa ca prestigiu, status, cultură sau stil de viaţă; (b) clasa ca inegalitate structurală derivată din posedarea resurselor economice şi de putere; (c) clasa ca (potenţial) actor social şi politic (Crompton, 1998). Clasa socială este o formă socială determinată economic, care cuprinde indivizi ce deţin aproximativ aceleaşi tipuri şi cantităţi de capital economic şi uman. Clasa socială poate fi definită drept o grupare de indivizi care împărtăşesc resurse economice comune ce influenţează puternic stilul de viaţă pe care au posibilitatea să îl ducă (Giddens, 2001). În termenii lui Weber, clasa a fost mereu un construct liber de evaluări (value-free construct). Weber a văzut clasa ca un fenomen economic. Punctul său de vedere asupra statusului era legat de proprietate (estate) şi poziţie (stande), care reprezentau şansa de viaţă sau soarta grupului în chestiune. Spre deosebire de clasă, statusul este un fenomen de grup, care poate fi bază de acţiune şi participare, în sensul că un grup dă indivizilor sensul fundamental al identităţii, iar Weber însuşi a folosit termenul stil de viaţă pentru a descrie status-grupurile (Lawson şi Todd, 2002). O definiţie larg acceptată are tot background weberian şi priveşte „structura de clasă ca fiind formată din relaţii sociale ale vieţii economice (social relations of economic life) sau, mai specific, ca relaţii în pieţele muncii şi unităţile de producţie. Astfel, un prim nivel de diferenţiere a poziţiei de clasă este cel care separă 3 STRATIFICARE SOCIALĂ ÎN ROMÂNIA 367 angajatorii, angajaţii pe cont propriu şi angajaţii. În societăţile moderne, totuşi, trebuie să observăm şi alte diferenţieri printre angajaţi, vizavi de relaţiile lor cu angajatorii, aşa cum sunt ele reglate (implicite sau explicite) în contractele de muncă. Trebuie făcute următoarele observaţii privind schema EGP sau CASMIN: statusul ocupaţional şi ocupaţia sunt considerate proxiuri ale relaţiilor de angajare: se presupune că indivizii cu status ocupaţional şi ocupaţie similare sunt mai probabili să fie subiectul unor forme similare de reglementare (employment regulation) şi, astfel, să aibă aceleaşi poziţii de clasă” (Chan şi Goldthorpe, 2007: 513). Clasele sociale sunt categorii ocupaţionale ai căror membri au poziţii de piaţă (gradul de securitate economică şi şansele de creştere economică) şi situaţii de muncă (poziţia ierarhică, controlul asupra procesului de producţie, de unde autonomia în îndeplinirea sarcinilor şi rolurilor profesionale) similare (Goldthorpe şi alţii, 1980; Erikson şi Goldthorpe, 1992). Clasele rezultate „nu sunt capturi reale ale grupărilor socioeconomice în sensul de colectivităţi recunoscute subiectiv de membrii lor şi cu graniţe sociale bine definite”. Cu alte cuvinte, Weber nu tratează clasele ca fiind comunităţi, ci doar ca „un număr de indivizi care au în comun o componentă specifică a şanselor lor de viaţă” (Weber, (1968): 930) (Chan şi Goldthorpe, 2007: 513–514). Pentru Bourdieu (1984), structura socială este formată din clase şi fracţii de clasă (class fractions). Fracţiile de clasă sunt subdiviziuni în cadrul aceleiaşi clase. Clasele diferă între ele prin volumul capitalurilor deţinute (economic + cultural), pe când fracţiile de clasă diferă între ele prin compoziţia capitalurilor deţinute (economic : cultural). În funcţie de autor, într-o societate pot exista de la două la şapte sau poate chiar mai multe clase sociale. Pentru Giddens (2001) există clasa superioară, vechea clasă de mijloc, clasa mijlocie de sus, clasa mijlocie de jos, clasa muncitoare de sus, clasa muncitoare de jos şi subclasa. Pentru Erikson şi Goldthorpe (1992) există clasa de servicii, managerii şi tehnicienii de rang înalt, lucrătorii cu munci non-manuale dar rutiniere, mica burghezie, fermierii, muncitorii calificaţi, muncitorii necalificaţi şi lucrătorii în agricultură. Aceste categorii pot fi restrânse în clasa de servicii, clasa intermediară şi clasa muncitoare (Sandu, 2000). Din punct de vedere structuralist, underclass îi cuprinde pe indivizii care întrunesc nivelurile scăzute la indicatori precum educaţie, oportunităţi de pregătire pentru calificare sau creşterea calificării, perioada de timp de ocupare în muncă, autonomie sau autoritate la locul de muncă, sănătate, apreciere socială, incluziune socială; din punct de vedere culturalist, îi cuprinde pe indivizii care, izolaţi spaţial de cultura dominantă (mainstream culture), dezvoltă o (sub)cultură nouă, opusă acesteia, cu capacitatea de autoreproducere (Grusky, 2007). Stănculescu şi Berevoescu (2004: 25) consideră underclass ca fiind un concept neadecvat României, deoarece „[aici], unde experţii arată că o mare parte din populaţie experimentează situaţia de sărăcie, iar la nivelul simţului comun «săraci suntem toţi», caracteristicile sărăciei sunt distribuite la nivelul majorităţii populaţiei. În sărăcie 368 OCTAVIAN-MARIAN VASILE 4 trăiesc şi salariaţii cu salarii mici (contribuabili care muncesc şi plătesc taxele şi impozitele) şi pensionarii cu pensii mici şi persoanele în incapacitate de muncă şi familiile monoparentale şi familiile care trăiesc din venituri ocazionale, precum şi «cei care nu vor să muncească». În sărăcie trăiesc şi români, şi maghiari, şi romi, şi cetăţeni de alte naţionalităţi”. Autorii propun ca substitut termenul sărăcie extremă. Ceva mai târziu, analizând datele culese în cadrul programului Barometrul de Opinie Publică al Fundaţiei Soros în România, Stănculescu (2007: 65–66) sugerează existenţa claselor sociale, discutând despre subclasă (underclass), adică despre categoria de populaţie care „înregistrează fie deficit, fie lipsă de resurse pe toate tipurile de capital (economic, uman, cultural, social, simbolic). Membrii subclasei în formare sunt copii şi tineri până în 29 de ani, în majoritate, persoane în jur de 30 de ani fără calificare sau cu o calificare industrială care nu mai are căutare pe piaţă şi persoane în jur de 40 de ani, care au fost prea tinere pentru programul de pensionare anticipată şi prea în vârstă pentru a mai intra pe piaţa muncii. Sunt excluşi de pe piaţa formală a muncii, din cauza deficitului masiv de educaţie şi calificare, dar sunt şi exploataţi pe piaţa informală a muncii, unde au slujbe nesigure, periculoase, prost plătite sau, la limită, caută fier şi alte materiale recuperabile pe la gropile de gunoi şi prin tomberoane. Sunt forţaţi să-şi câştige pâinea în sectorul informal pentru că prestaţiile sociale şi sprijinul colectiv la care sunt eligibili fie nu le este accesibil, fie nu acoperă nici strictul necesar. Pentru că nu au şi nu îşi permit o locuinţă, se grupează, mai ales în oraşe, în zone mizere de adăposturi improvizate, în blocuri în paragină sau în foste structuri industriale dezafectate. Similar zonelor sărace din ţările vestice, aceste comunităţi („zone sărace”) sunt instituţional marginalizate, sunt spaţii evitate, au prestigiu negativ, sunt nesigure, fiind dominate de mică infracţionalitate, violenţă domestică, „cultura devianţei” (la tineri) şi, corelat, sunt dominate de teamă şi ruşine. Membrii subclasei adoptă modele culturale deviante, au un model demografic atipic, definit de fertilitate ridicată, model precoce al primei naşteri, uniuni consensuale. Prin urmare, subclasa şi „zonele sărace” sunt în creştere, tot mai mulţi copii fiind socializaţi în aceste comunităţi cu reţele sociale construite strict pe principiul proximităţii şi cu slabă conectare la fluxurile de informaţii şi schimbare. Aceşti copii şi părinţii lor sunt dezavantajaţi cu privire la şansele de viaţă, fiind deconectaţi de la scara mobilităţii sociale”. Autoarea consideră că datele culese prin sondaje reprezentative ne oferă o imagine confuză asupra structurii sociale, deoarece extremele, cei mai bogaţi şi cei mai săraci, nu sunt „prinse” în eşantion. Oarecum în acord cu Konrad şi Szeleni (1979), Stănculescu (2007: 66) consideră că cei care au deţinut capital politic în comunism sunt elitele de astăzi: „În întreaga Europă postcomunistă, vârful piramidei sociale a fost preluat de tehnocraţia comunistă, care reprezintă nucleul clasei dominante, iar în România (sau Rusia) tinde să devină chiar «elită totală»”. Clasa de mijloc nu pare a fi un segment de considerat în România de astăzi, deoarece aceasta este polarizată social, cei mai mulţi (cei de la „mijloc”) fiind mai mult sau mai puţin săraci şi făcând „tot posibilul, în limita capitalurilor, imaginaţiei şi contextului în permanentă schimbare, să reuşească sau măcar să se păstreze «pe traiectorie»” (Stănculescu, 2007: 66). 5 STRATIFICARE SOCIALĂ ÎN ROMÂNIA 369 În societăţile postmoderne, clasificarea bazată pe ocupaţie şi alţi indicatori clasici ai structurii sociale este completată cu clasificarea în funcţie de modelele de consum şi stiluri de viaţă (Hadfield şi Skipworth, 1994; Kirby, 1999), reuşindu-se, astfel, să fie mai bine surprinsă varietatea socială tot mai accentuată. În postmodernism, procesul de consum se alătură celui de producţie în crearea şi modelarea identităţilor, oferind un cadru de formare a unor noi grupări sociale (Crompton, 1998). Analizelor realizate în termenii resurselor economice, atributelor culturale, relaţiilor dintre angajat şi angajator, modelelor de consum şi stilurilor de viaţă, ideologiilor asupra schimbării, le poate fi adăugată şi analiza în termeni organizaţionali: numai deciziile strategice ale managerilor generali, care acţionează în numele intereselor investitorilor (profit), sunt acelea care determină direcţia investiţiei de capital, natura schimbării şi implementării tehnologice şi, astfel, structurarea profesiunilor. Cu alte cuvinte, numai referindu-ne la dinamica internă a luării deciziilor în organizaţii, pot fi înţelese pe deplin schimbările profesionale şi, deci, formele de mobilitate profesională (Scasse, 1998). Statusul social 2 Statusul social (occupational status friendship) este poziţionarea pe care o au indivizii dintr-o societate, în funcţie de sociabilitatea lor: „noi privim ordinea de status ca structură de relaţii ale superiorităţii, egalităţii şi inferiorităţii dintre indivizi, percepute şi, într-un anumit grad, acceptate. Această ordine nu reflectă calităţi personale, ci, mai degrabă, gradul de onoare socială ataşat unui anumit atribut prescris (de exemplu, statusul dobândit prin naştere). Ierarhia socială astfel creată este exprimată în asocieri diferenţiale (differential association), în special în tipuri mai intime de sociabilitate” (Chan şi Goldthorpe, 2007: 514). Ordinea de status nu este dată de răspunsuri simple la întrebări care solicită evaluarea prestigiului unei profesii, ci prin analizarea sociabilităţii înţeleasă ca relaţii pe care individul le are cu cel puţin trei dintre apropiaţi (prietenii, nu rudele): ce profesie au aceştia şi care sunt caracteristicile vieţii lor de muncă. Mai există statusul socioeconomic, care defineşte locul individului în societate în funcţie de venit şi educaţie. Distincţia dintre clasa socială şi statusul social este importantă, deoarece rezultatele diferitelor analize arată că primul termen influenţează stratificarea şanselor economice de viaţă (riscul de a rămâne şomer, variabilitate pe termen scurt a veniturilor, posibilităţile de câştig pe termen lung), iar cel de-al doilea influenţează stratificarea consumului cultural (muzică, artă, teatru, cinema) (Chan şi Goldthorpe, 2007). Mai general vorbind, clasa socială este asociată cu aspecte 2 Conceptul este măsurat prin considerarea simultană a răspunsurilor la următoarele întrebări: Care este statusul ocupaţional al prietenilor? (întrebare închisă); Care este numele poziţiei prietenilor în actuala lor slujbă? (întrebare deschisă); Ce tip de muncă desfăşoară prietenii la slujbele lor în cea mai mare parte a timpului? (întrebare deschisă) (datele sunt culese în cadrul British Household Panel Study – aici, valul 10 din anul 2000). 370 OCTAVIAN-MARIAN VASILE 6 „hard” ale vieţii (stare şi comportament), iar statusul social este asociat cu partea „soft” a vieţii (valori şi atitudini). Această distincţie este întâlnită mai ales când se vorbeşte despre influenţa pe care o are poziţionarea socială a individului asupra comportamentului cultural. În literatura care tratează relaţia dintre stratificarea socială şi gusturile culturale şi consumul putem identifica trei linii de argumentare (Chan şi Goldthorpe, 2005: 2): ● argumentul omologiei clasă – consum cultural (homology). Indivizii din straturi sociale superioare preferă şi consumă cultură de elită (high or elite culture), iar indivizii din straturile inferioare preferă şi consumă predominant cultură de masă (popular and mass culture). În variante ale argumentului (de exemplu, Bourdieu, 1984) se susţine că distincţia din gusturile culturale este utilizată de membrii claselor sociale dominante ca simbol de a-şi confirma şi demonstra superioritatea; ● argumentul individualizării (individualisation). Neagă argumentul homologiei. În societăţile moderne, bogate şi puternic consumeriste (higly commercialised societies), diferenţele în gusturile culturale şi în consum nu mai au legătură cu stratificarea socială. Vârsta, sexul, etnia sau sexualitatea sunt variabile mai puternice decât clasa socială. În formele cele mai radicale de argumentare (Featherstone, 1987) se susţine că indivizii sunt capabili să se elibereze de toate influenţele sociale şi să îşi formeze propriile identităţi şi stiluri de viaţă; ● argumentul omnivor – univor: le combate pe ambele anterioare. Faţă de individualizare consideră că gusturile şi consumul cultural sunt determinate de stratificarea socială, dar, faţă de homologie, nu priveşte în termeni de consum de elită/masă. Mai degrabă susţine că consumul cultural din straturile sociale superioare diferă de al celor din straturile sociale inferioare, în sensul că este mai bogat şi mai divers, adică nu mai include componenta evaluativă a homologiei. Statusul social (măsurat aşa cum am spus anterior – occupational status friendship), atunci când este inclus alături de clasa socială ca factor explicativ al comportamentului cultural, influenţează şansele de a fi omnivor; clasa socială, în aceste condiţii, are un efect în mare parte nesemnificativ. Poziţia socială Poziţia socială este conceptul cu definirea cea mai ambiguă. Indivizii nu sunt clasificaţi în categorii discrete X sau Y, ci pe un continuum. Cumva, cel puţin aparent, acest concept oferă o pondere sporită libertăţii de „mişcare” a indivizilor într-o societate, în sensul că aceştia au o capacitate mai mare sau mai mică de a observa oportunităţile şi de a le valorifica. În acest mod, structura socială este gândită a fi mai fluidă, deoarece indivizii pot ocupa astăzi o poziţie socială, iar peste ceva vreme, şi în funcţie de preferinţele lor (dinamica lor), pot ocupa altă poziţie socială. O direcţie de analiză a structurii sociale distinctă de literatura consacrată este cea impusă de teoreticienii individualizării (Beck şi Beck-Gernsheim, 2002; Pakulski şi Waters, 1996 în Kalmijn şi Kraaykamp, 2007), care consideră că există încă diferenţe între indivizi, dar aceste diferenţe nu mai sunt modelate de ierarhiile tradiţionale din societate. Se presupune că atitudinile sunt mai degrabă alese. 7 STRATIFICARE SOCIALĂ ÎN ROMÂNIA 371 Stratificarea este încă importantă, dar nu cea economică, ci cea culturală. În această linie de gândire tranziţia la o societate modernă a condus la declinul importanţei resurselor economice asupra stilurilor de viaţă şi şanselor de viaţă (life chances). În acelaşi timp, resursele culturale, cum ar fi abilităţile cognitive, vor deveni din ce în ce mai importante. Beck (1992, în Atkinson, 2007) consideră că asistăm la o individualizare, adică oamenii îşi iau soarta în propriile mâini, viaţa lor fiind liberă de constrângeri şi guvernată de propria voinţă şi propriile preferinţe/opţiuni. Factorii care generează această individualizare sunt: (a) instituţiile care reglează bunăstarea (institutions and welfare state regulations), pentru că acestea nu sunt orientate (geared) spre asigurarea bunăstării grupurilor, ci privesc individul ca actor, designer, jucător şi regizor al propriei vieţi (Beck, 1997: 95, în Atkinson, 2007); (b) extinderea sistemului educaţional care redefineşte şi dislocă (recasts and displaces) stilurile de viaţă şi modurile de gândire tradiţionale cu forme de cunoaştere şi limbaje universaliste (Beck şi Beck-Gernsheim, 2002: 32), furnizând indivizilor capacităţi de cunoaştere autoreflexivă (self-reflective knowledge) şi recunoaştere pe bază de performanţă; (c) competiţia de pe piaţa muncii care subminează formarea comunităţilor şi reţelelor de suport de rudenie, forţând agenţii să îşi ia viaţa în propriile mâini (Beck şi Beck-Gernsheim, 2002: 32); (d) democratizarea şi extinderea formelor de consum şi trai anterior exclusiviste, cum ar fi autoturismul personal, călătorii de vacanţă etc. (Beck, 1992: 35), ca rezultat al îmbunătăţirii standardului de viaţă, precum şi al schimbării orientării valorice de la un sistem cultural în care bunăstarea profesională şi financiară, o familie stabilă, o casă respectabilă şi o maşină reprezentau succesul către un sistem cultural în care autoîmplinirea şi individualitatea sunt principalul focus (Beck, 1998: 39–54); (e) extinderea insecurităţii locului de muncă; flexibilizarea muncii (Beck, 2000a, în Atkinson, 2007). Teoria individualizării consideră, aşadar, că indivizii sunt într-o permanentă mişcare în spaţiul social, poziţionarea la un moment dat fiind expresia situaţiei din viaţa de muncă la momentul respectiv. Individualizarea nu este acelaşi lucru cu individualismul: „nu trebuie înţeleasă ca proces care derivă din opţiunea sau preferinţa conştientă a individului; individualizarea este impusă individului de instituţiile moderne. Individualizarea trebuie privită în relaţie cu statul: statul dă drepturi civile, drepturi politice, drepturi sociale, legi pentru familie, legi pentru divorţ, legi pentru piaţa muncii. Toate acestea privesc individul, nu grupurile. Astfel trebuie privită individualizarea” (Beck, 2007: 681). Beck (2007) îşi fundamentează presupoziţiile pe schimbările culturale reflectate în cele instituţionale: diversitatea este normalizată prin introducerea unor legi care acceptă şi protejează formele acesteia, generând şi o acceptare culturală (divorţul poate fi pronunţat mai uşor, acceptarea şi acordarea unor drepturi mai mari copiilor născuţi în afara căsătoriei, acceptarea concubinajului, acceptarea homosexualităţii şi a căsătoriilor de acest gen): „Individualizarea instituţionalizată înseamnă că există o presiune tot mai mare către adoptarea unor stiluri de viaţă reflexive şi a unor biografii individualizate şi că 372 OCTAVIAN-MARIAN VASILE 8 sensul vieţii şi identitatea trebuie găsite individual. În aceste condiţii se mai poate vorbi despre clase sociale?” (Beck, 2007: 685). Trebuie să înţelegem însă că Beck nu vorbeşte despre dispariţia inegalităţilor sociale, atunci când afirmă că nu mai există clase sociale. El consideră, dimpotrivă, că inegalităţile se accentuează datorită globalizării, dar că nu mai putem clasifica indivizii în doar două, patru, cinci, şapte sau unsprezece categorii. CLASA DE MIJLOC ŞI EFECTELE POZIŢIONĂRII SOCIALE Distincţiile conceptuale de mai sus pot susţine sau nu existenţa unei clase mijlocii delimitabile prin utilizarea unor indicatori specifici. În unele lucrări aceasta capătă forma clasei de servicii. Cert este, indiferent de numele dat categoriei de indivizi care întruneşte caracteristicile clasei mijlocii, că aceasta are un rol important în schimbarea socială. Semnificaţia socială a clasei mijlocii în societatea contemporană este strâns legată de alternativa pe care o oferă polarizării şi masificării sociale, generatoare de instabilitate, insecuritate şi convulsii sociale. Constituirea unei clase mijlocii puternice, durabile, este asociată, de regulă, cu stabilitate socială, prosperitate, economie de piaţă funcţională, democraţie, societate civilă. Societatea modernă este, în mare parte, o proiecţie a clasei mijlocii, a valorilor şi stilurilor sale de viaţă (Mărginean, 2004). Definirea conceptului de clasă mijlocie implică conectarea la o serie de alte concepte privind grupuri ierarhizate de populaţie: clase, categorii, straturi sociale. Ierarhizările se constituie ca urmare a interacţiunilor sociale între oameni, în funcţie de anumite criterii, cum ar fi: proprietatea, ocupaţia, instrucţia, venitul, puterea, prestigiul social etc. Evoluţia structurii sociale din prezent arată o sporire continuă a ocupaţiilor non-manuale care depind de piaţa muncii, nu de proprietate: funcţionari, vânzători, salariaţi ai profesiilor liberale, liber profesionişti, cadre manageriale. Constituirea noii clasei mijlocii semnifică completarea diversificării structurii sociale bazate pe proprietate, prin adoptarea unei structuri axate pe ocupaţie. Trecută prin procese de destructurare, clasa mijlocie nu a atins încă, în România, dimensiunea din ţările dezvoltate, unde deţine majoritatea absolută în structura claselor sociale. Pe de altă parte, autoidentificarea populaţiei cu clasa mijlocie este larg răspândită în ţara noastră. O astfel de autoidentificare se face cu precădere pe considerente legate de ocupaţii specifice şi pregătire şcolară înaltă. Aici se situează, de altfel, principala sursă de alimentare a clasei mijlocii în viitor, într-o societate a cunoaşterii. Pe măsură ce are loc o creştere a numărului persoanelor cu ocupaţii şi profesii din segmentul celor care implică un înalt grad de calificare, are loc o multiplicare a funcţiilor manageriale şi a profesiilor liberale, sporesc şansele situării acelor persoane în clasa mijlocie (Larionescu, Marginean, Neagu, 2006). Stratificarea interioară a clasei mijlocii sporeşte dificultăţile privind delimitarea şi definirea graniţelor şi a conţinutului acestei clase, date fiind diferenţierile dintre subgrupurile care o compun. Dincolo 9 STRATIFICARE SOCIALĂ ÎN ROMÂNIA 373 însă de particularităţile care le caracterizează, subgrupurile care formează clasa mijlocie din România au şi o trăsătură comună: urmăresc, în permanenţă, distanţarea de clasa de jos şi apropierea de elita socială. Pentru a-şi atinge obiectivul, oamenii nu numai că trebuie să adopte atitudini, comportamente, moduri şi stiluri de viaţă specifice elite sociale, ci mai ales să achiziţioneze capital în sensul specificat de Bourdieu (1984). Situaţia socială a copiilor depinde de cea a părinţilor lor: cei din straturile sociale superioare au mai mult succes decât cei din straturile inferioare (reproducere socială) (Blau şi Duncan, 1967; Gazenboom et al., 1991; Shavit şi Blossfeld, 1993 în Kraaykamp şi Niewbeerta, 2000: 96–97). Într-un studiu comparativ, Kraaykamp şi Niewbeerta (2000) încearcă să arate în ce măsură politicile egalitariene impuse de comunism în ţările din Europa de Est au efecte în structura socială de astăzi a acestora. Dificultatea sau chiar imposibilitatea părinţilor de a transmite copiilor backgroundul lor favorabil se observă în stilurile de viaţă ale celor din urmă, mai exact în participarea culturală de „elită” (high- culture participation) şi în situaţia materială a acestora. Autorii nu se rezumă la a măsura influenţa statusului socioeconomic al părinţilor asupra stilurilor de viaţă ale copiilor, ci consideră, ipotetic, că la fel de importante ar fi şi capitalul politic şi cel cultural. Ţările în care politicile oficiale interzic posedarea sau utilizarea resurselor economice îi vor face pe părinţi să adopte strategii alternative: aceştia vor transmite copiilor lor în loc de resurse economice, resurse culturale: valori, coduri, capitaluri care îi vor ajuta pe cei din urmă să aibă succes în viaţă (Djilas, 1957; Bourdieu, 1984; DeGraaf, 1986 în Kraaykamp şi Niewbeerta, 2000). Pornind de la teoria noii clase (Djilas, 1957; Konrad şi Szelenyi, 1979; Szelenyi, 1987 în Kraaykamp şi Niewbeerta, 2000), autorii doresc să demonstreze dacă beneficiile dobândite prin posedarea de capital politic (aici membru al partidului comunist) şi-au revărsat efectele asupra stilurilor de viaţă ale copiilor. Evident, autorii controlează în analiza lor câteva variabile care se referă la trăsăturile indivizilor din eşantion: educaţia, venitul lunar per capita, prestigiul ocupaţiei. De asemenea, trebuie avut în vedere şi conform market transition theory (Nee, 1989 în Peter, 2007) că fosta elită comunistă, adică cei care aveau capital politic, va avea succes în postcomunism şi, implicit, copii lor, dacă au, de asemenea, şi capital cultural (Peter, 2007). Cele trei tipuri de resurse au fost măsurate astfel: (a) resursele economice – media numărului de ani de şcoală ai tatălui şi mamei, prestigiul ocupaţiei avute de părinţi la vârsta de 14 ani a copiilor rezultat din aplicarea unei scale specifice; (b) resursele politice – unul dintre părinţi a fost membru al Partidului Comunist; (c) resursele culturale – frecvenţa vizitelor la muzee, frecvenţa vizionării unor piese de teatru, frecvenţa ascultării muzicii clasice acasă, numărul cărţilor „serioase” lecturate, frecvenţa vizitelor la bibliotecă (105–106). Analizele indică spre capitalul cultural al părinţilor ca fiind factorul cu cea mai puternică influenţă asupra participării culturale a copiilor; studii anterioare demonstrau că acest lucru este valabil mai ales în ţările foste comuniste (Niehof, 1997). Capitalul economic este factorul cu cea mai puternică influenţă asupra statusului socioeconomic al copiilor. Bourdieu & 374 OCTAVIAN-MARIAN VASILE 10 Passeron (1970/1977) arată că sistemul de învăţământ îi favorizează pe cei care au o origine socială mai „bună”: cei care sunt din clasele de sus vor tinde să se ducă tot mai sus. Asta se întâmplă deoarece capitalul cultural ţine, în ultimă instanţă, de talentul şi eforturile individuale: cei din clasa de mijloc, de exemplu, se pare că vorbesc mai mult cu copiii lor decât cei din clasele de jos, ceea ce face ca aceştia, odată ajunşi la şcoală, să aibă un vocabular mai bogat decât ceilalţi, oferindu-le astfel un avantaj social (Laureau, 2003, în Weininger şi Lareau, 2007). Analizând datele valului trei al European Values Survey (1999), Kalmijn şi 3 Kraaykamp (2007: 562) arată că o poziţie socială superioară este asociată cu atitudini pozitive faţă de rolurile sexelor, căsătorie, avort şi eutanasie, politicile de mediu, suportul pentru instituţiile democratice; de asemenea, aceştia sunt mai degrabă motivaţi intrinsec, având şi cea mai înaltă etică a muncii. Interesant este că managerii şi patronii, definiţi ca elită economică de către autori, sunt mai conservatori decât lucrătorii profesionişti, definiţi ca elită culturală. În sens invers, o poziţie socială inferioară aduce cu sine un nivel mai ridicat de religiozitate şi atitudinea mai favorabilă pentru politicile egalitariene. Atunci când în analiză este inclusă şi educaţia, puterea explicativă a clasei sociale se diminuează: cei mai educaţi susţin mai mult egalitatea între sexe, sunt mai secularizaţi, sunt mai postmaterialişti, sunt mai toleranţi cu imigranţii şi mai degrabă motivaţi intrinsec (idem, 563). Arătând cum clasa socială influenţează atitudinile, studiul infirmă oarecum teoria individualizării. Clasa socială este utilizată ca variabilă explicativă şi în studii foarte specifice, precum relaţia pe care o are cu comportamentul de fumător: „cei din clasele de jos au o probabilitate mai mare de a raporta bariere percepute în calea renunţării la fumat şi o încredere mai mică în abilitatea lor de a renunţa faţă de cei din clasele de sus” (Chamberlain and O’Neill, 1998; Bostock, 2003, în Layte şi Whelan, 2008). Relaţia dintre educaţie, care ajută la înţelegerea riscurilor asociate acestui comportament, şi eficacitatea de sine (self-efficacy) nu corelează cu probabilitatea de a renunţa sau a se apuca de fumat; în schimb, ratele de renunţare la fumat sunt mult mai mici printre lucrătorii manuali (manual working class groups), iar motivele pentru această situaţie par să fie legate de experienţa trăită a deprivării economice. Această explicaţie este puţin întâlnită în studii, susţin autorii, deoarece nu este pe placul celor care fac campanii, pentru că nu pot interveni direct asupra politicilor de reducere a inegalităţii. Autorii sugerează ţintirea mesajelor în funcţie de poziţia socială, indicând o mai mare utilitate din partea campaniilor fragmentate social (Layte şi Whelan, 2008). 3 Clasa a fost codificată, aproximativ identic, după schema EGP: (1) patron/manager într-o firmă cu 10 sau mai mulţi angajaţi; (2) patron/manager într-o firmă cu mai puţin de 10 angajaţi; (3) salariaţi cu studii superioare (avocat, contabil, profesor); (4) muncă de birou/nivel mediu ierarhic care prestează muncă non-manuală; (5) muncă de birou/nivel junior ierarhic care prestează muncă non-manuală; (6) maistru sau şef de secţie; (7) muncitor calificat; (8) muncitor semi-calificat; (9) muncitor necalificat; (10) agricultor/fermier: are propria fermă/gospodărie agricolă; (11) muncitor în agricultură; (12) şomer. Datorită dimensiunii eşantioanelor, autorii au recodificat variabila, astfel: (a) manageri şi patroni (1 şi 2); (b) lucrători profesionişti (3); (c) lower white-collar (4 şi 5); (d) higher blue-collar (6 şi 7); (e) lower blue-collar (8, 9, şi 11); (f) agricultori/fermieri (10); (g) şomeri (12). 11 STRATIFICARE SOCIALĂ ÎN ROMÂNIA 375 IDENTIFICAREA STRUCTURII SOCIALE: PROBLEME DE MĂSURARE SOCIALĂ Structura socială este identificată prin folosirea simultană a mai multor indicatori, fie prin integrarea acestora într-o schemă bine definită, fie fără ca aceştia să formeze o metodologie distinctă. Există numeroase discuţii critice pe marginea modalităţilor de identificare a formelor pe care structura socială le ia, deci, implicit, pe tema indicatorilor utilizaţi pentru măsurarea acesteia. Sunt folosiţi indicatori precum: ocupaţia (cel mai utilizat, de altfel), sursa de venit (Cherkaoui, 1997), venitul, gradul de bunăstare al gospodăriei, averea (Giddens, 2001), gradul de control asupra resurselor economice (Erik Olin Wright, 1997), sectorul economic de activitate (Nicolas, 1999), gradul de securitate al serviciului deţinut, posibilităţile de promovare, gradul de control asupra procesului muncii (Erikson şi Goldthorpe, 1992; Goldthorpe, 1996; Evans, 1992), care rezultă într-o stratificare de ordin economic a populaţiei. Alţi autori, dezvoltă un curent oarecum complementar celui anterior prezentat, prin utilizarea unor indicatori precum capitalul cultural (Bourdieu, 1984) şi stilurile de viaţă (Comşa, 2002), care rezultă, mai degrabă, într-o stratificare de ordin cultural. Prezint, în continuare, detaliat, indicatorii cei mai utilizaţi în descrierea structurii sociale a unei societăţi. Ocupaţia. Dorel Abraham (2003: 91) observă că avem o stratificare socială nouă în care „proporţia populaţiei ocupate în servicii este în creştere”. Ocupaţia/profesia reprezintă un indicator esenţial în identificarea claselor sociale, deoarece „oferă informaţii preţioase despre venit, nivelul de instrucţie, stilul de viaţă, atitudini şi comportamente” (Cherkaoui, 1997: 143). Altfel spus, pe de o parte, o anumită ocupaţie/profesie înglobează venitul şi nivelul de instrucţie, iar pe de altă parte, unor anumite categorii ocupaţionale/profesionale le corespund stiluri de viaţă, atitudini şi comportamente specifice. Giddens (2001) consideră că ocupaţia, alături de „posesiunea averii”, sunt principalii factori de diferienţere între clase. Ocupaţia este indicatorul care stă la baza unor scheme de măsurare celebre, precum cea a lui Goldthorpe (EGP-CASMIN); acesta, însă, adaugă alţi indicatori: statutul de angajator-lucrător pe cont propriu-angajat, gradul de securitate al serviciului, posibilităţile de promovare, gradul de control asupra procesului muncii (autonomie), mărimea recompenselor primite în urma muncii prestate şi statutul de supervizor al altor angajaţi. Alături de ocupaţie, Mărginean, Larionescu şi Neagu (2006) folosesc ca indicatori pentru analiza claselor sociale proprietatea şi educaţia. Sursa de venit şi „conştiinţa singularităţii şi a intereselor clasei lor”. După sursa de venit, Marx (1955 apud Cherkaoui, 1997: 123) identifică „cele trei mari clase ale societăţii bazate pe modul de producţie capitalist: muncitorii salariaţi, capitaliştii şi proprietarii funciari”. Acest criteriu dă naştere unei tipologii care este formată din „clase economice discrete între care există relaţii”. Aceste clase sunt latente, factorul care le face să devină manifeste fiind „conştiinţa singularităţii şi a 376 OCTAVIAN-MARIAN VASILE 12 intereselor clasei lor, care trebuie în plus tradusă sub forma unei organizaţii politice, singura ce permite acţiunea” (ibidem: 126). Monopolul exercitat asupra serviciilor. Spre deosebire de Marx, Weber (Cherkaoui, 1997) consideră că „proprietatea defineşte clasele avute”, iar „monopolul exercitat asupra serviciilor determină, la rândul său, «clasele achizitoare»”. Mecanismul diferenţierii constă în: „oferta de servicii propuse de bancheri, negustori sau practicanţii profesiilor liberale, de pildă, este evaluată pe piaţă, iar aceste clase sunt cu atât mai puternice, cu cât cererea este mai mare”. Prestigiul atribuit profesiei. Prin utilizarea chestionarelor, respondenţii sunt rugaţi să evalueze pe o scală prestigiul unui număr de profesii. Ulterior se calculează un indice al prestigiului. Sub aceeaşi umbrelă a metodelor subiective de determinare a apartenenţei la o clasă socială se regăseşte şi metoda reputaţională aplicabilă la nivel de comunitate: membrul unei comunităţi este rugat să îi evalueze pe ceilalţi din comunitate. Unei slujbe îi corespunde un venit mare pentru că i se atribuie un prestigiu mare şi aceasta se întâmplă deoarece este dificil de îndeplinit (nevoie de competenţe ridicate) şi de ocupat (concurenţă calificată). Venitul gospodăriei. „Subiecţii care au venituri între 75% şi 125% din mediana venitului (metoda medianei), constituie clasa de mijloc” (Chiribucă şi Comşa, 1999: 215). Aceiaşi autori consideră însă mai utilă utilizarea gradului de bunăstare a gospodăriei şi mai puţin venitul gospodăriei respectiv venitul pe individ. Bunăstarea este o măsură compozită formată din indicii: bunuri [(scor factorial din autoturism, telefon, TV color, apă curentă, casetofon, congelator, maşină de spălat (transformat pe o scală de la 0 la 100, unde 100 semnifică maximum de bunuri)], avere agricolă [(scor factorial din şeptel (scor factorial din variabilele număr de bovine, porcine, ovine şi păsări de curte), ponderea autoconsumului şi posesie de pământ)], venitul pe individ (medie aritmetică ponderată) (ibidem: 323). Giddens (2001: 274) distinge între avere şi venit: „averea se referă la toate bunurile pe care le posedă indivizii (acţiuni, conturi în bancă şi proprietăţi cum sunt casele şi pământul; tot ceea ce poate fi vândut). Venitul se referă la salariile care provin din ocupaţiile plătite, plus banii «necâştigaţi», care derivă din investiţii (de obicei, dobânzi sau dividende). În timp ce majoritatea oamenilor dobândesc toţi banii de pe urma muncii lor, cei bogaţi dobândesc cea mai mare parte a venitului lor din investiţii”. Capitalul cultural. Pierre Bourdieu alătură capitalului economic ca factor de diferenţiere socială, capitalul cultural, care include capitalul educaţional şi capitalul simbolic. Pentru Bourdieu, poziţia de clasă este funcţie de volumul capitalului (economic sau cultural) deţinut (Bourdieu, 1984). Printre altele, un factor esenţial în identificarea claselor sociale este educaţia. Pe lângă educaţia măsurată ca număr de ani de şcoală absolviţi sau ultima diplomă dobândită, ar putea fi incluşi şi indicatori precum existenţa unor atestate educaţionale obţinute în afara sistemului normal de educaţie. Gradul de control asupra resurselor economice. Erik Olin Wright identifică trei dimensiuni ale controlului: (a) controlul asupra investiţiilor sau a capitalului, 13 STRATIFICARE SOCIALĂ ÎN ROMÂNIA 377 (b) controlul asupra mijloacelor fizice de producţie (pământ sau fabrici şi birouri) şi (c) controlul asupra forţei de muncă (Giddens, 2001). Aşa cum spuneam, există o „alternativă” la „clase sociale” şi implicit la indicatorii folosiţi pentru identificarea acestora: „poziţie socială” (Nicolas, 1999). Poziţia socială este considerat un concept continuu, spre deosebire de clasa socială care este considerat un concept discret. Poziţia socială este o măsură compozită alcătuită din variabilele: sex, vârstă, educaţie, ocupaţie, venitul familiei pe luna trecută, sectorul economic de activitate, mărimea locuinţei şi centralitatea geografică. Un alt indicator este existenţa relaţiilor între cei care „trăiesc în acelaşi mod de producţie [şi] exercită o muncă asemănătoare” (Spiridonescu, 2005: 27). Aceasta presupune că există o conştiinţă a intereselor şi o oarecare organizare politică. Într-o formă oarecum diferită, ideea este întâlnită şi la Weber (1967: 22 apud Spiridonescu, 2005: 49–50): „pentru a deveni o clasă socială, membrii ei trebuie să acţioneze ca o «societate», adică să desfăşoare o «acţiune societală» care este orientată spre o «aranjare motivată şi raţională a intereselor»”. Dumitru Sandu (2000), discutând despre societăţile în tranziţie, unde structura socială este fluidă şi instabilă, consideră că există nevoia de a extinde teoriile clasice ale capitalurilor pentru a include idelogiile (atitudinile) indivizilor şi definiţiile date situaţiilor de către aceştia. Goldthorpe şi Erickson (1992) pornesc de la o următoarea distincţie: angajatori care cumpără forţă de muncă şi, implicit, au autoritate asupra angajaţilor; angajaţi pe cont propriu, care nu cumpără şi nu vând forţă de muncă şi angajaţi care îşi vând forţa de muncă angajatorilor, fiind astfel sub autoritatea acestora (Bergman şi Joye, 2000). Diferenţierile continuă, avându-se în vedere relaţia dintre angajat şi angajator, respectiv tipul de muncă depus (Lee, 2007). Evans (1992) şi Evans şi Mills (1999) au grupat indicatorii din spatele schemei pe următoarele categorii: ● condiţiile contractuale (employment conditions): – care este forma de plată: salariu anual, salariu lunar, plata cu ora, bonusuri, comisioane etc.? – se fac ore suplimentare? Orele suplimentare sunt plătite? – care este tipul de angajare: full-time sau part-time? – compania va oferi la pensionare un fel de pensie din partea ei? – există un program de lucru bine stabilit (fix sau flexibil)? – cine decide care este programul de lucru? ● posibilitatea de a face carieră: – există posibilitatea de a promova? – care este gradul de satisfacţie cu posibilitatea de dezvoltare personală? ● gradul de autonomie şi control asupra propriului job. Există şi varianta cu autoritatea exercitată asupra celorlalţi (Lee, 2007): – participă la angajarea sau concedierea altor angajaţi? – participă la elaborarea politicilor despre producţie şi service? – este supervizat şi condus de altcineva? 378 OCTAVIAN-MARIAN VASILE 14 DATE ŞI METODĂ În acest studiu am următoarele obiective: (1) să testez modelul claselor sociale propus de Anthony Giddens (1997) şi (2) să arăt ce formă îmbracă stratificarea socială în România, folosind date de sondaj reprezentativ la nivel naţional. Această iniţiativă este importantă având în vedere că putem studia stilurile de viaţă şi orientările valorice ale diferitelor straturi sociale. Trebuie menţionat că nu pot reflecta situaţia întregii populaţii, deoarece extremele – cei mai săraci şi cei mai bogaţi – nu sunt incluşi, de regulă, în eşantioane de dimensiuni obişnuite. Mă aştept să identific o populaţie stratificată, dar nu neapărat în forma întâlnită de obicei în teoriile claselor sociale consacrate. Cred că nu putem vorbi despre „moartea” claselor sociale: putem identifica segmente sociale care au stiluri de viaţă diferite. Este un punct de vedere pragmatic: pentru a crea oportunităţi de acces la standarde de viaţă decente trebuie să cunoaştem tipurile sociale din societatea noastră. Mai întâi, voi realiza mai multe tabele de contingenţă cu variabilele din schemă, pentru ca apoi, pentru a valida rezultatele iniţiale, să realizez o analiză de clase latente (latent class analysis), folosind programul statistic Latent Gold 4.0. Giddens (1997, apud Sandu, 2000), adaptând criteriile autorilor discutaţi mai sus, propune schema din Tabelul 1: Tabelul nr. 1 Schema claselor socială propusă de Anthony Giddens (1997, apud Sandu, 2000) Status Domeniu sau non-manual manual ocupaţiona tipul de skilled unskilled l angajare Întreprindere Clasa mare superioară Clasa de mijloc Întreprindere veche – Angajator mică industrie Clasa de mijloc Agricultură veche – agricultură Angajat pe Industrie Clasa de mijloc veche – antreprenori în industrie cont propriu Agricultură Clasa de mijloc veche – antreprenori în agricultură Clasa de mijloc de sus Poziţie Clasa Clasa superioară (clasa de Angajat muncitoare muncitoare servicii) de jos de sus Clasa de mijloc Poziţie inferioară de jos Neocupat pe Status temporar termen scurt Neocupat Neocupat pe Subclasa termen lung 15 STRATIFICARE SOCIALĂ ÎN ROMÂNIA 379 Baza de date utilizată pentru analiză a fost Barometrul de Opinie Publică, octombrie 2005, în fapt versiunea românească a World Values Survey 2005. Variabilele utilizate sunt: ● statusul ocupaţional [angajator = patron/manager într-o firmă cu mai puţin de 10 angajaţi sau patron/manager într-o firmă cu mai mult de 10 angajaţi; angajat pe cont propriu = cei care au răspuns „sunt propriul angajat” la întrebarea În acest moment, aveţi un loc de muncă (cu sau fără carte de muncă)?, dar care nu poate fi încadrat la angajator (am ales această codificare pentru a nu număra de două ori aceiaşi indivizi); angajat = cei care sunt angajaţi sub sau peste 30 de ore pe săptămână, dar nu sunt nici angajaţi pe cont propriu sau angajatori; neocupat = pensionar, casnică, student, şomer]; ● domeniu. Această variabilă este destul de aproximativă, fiind obţinută din recodificarea ocupaţiei, astfel: industrie = maistru şef de secţie, muncitor calificat, muncitor semicalificat, muncitor necalificat; agricultură = agricultor/fermier care are propria fermă/gospodărie agricolă, muncitor în agricultură; servicii = membru în forţele armate, personal de pază şi securitate, patron/manager, salariat cu studii superioare, muncă de birou cu şi fără subalterni; ● poziţia la locul de muncă este superioară, dacă are subalterni şi inferioară dacă nu are subalterni; ● tipul de muncă: manual sau non-manual. Întrebarea originală, La locul de muncă lucraţi mai mult manual sau non-manual (automatizat, mecanizat)?, avea o scală de răspuns de la 1 (mai mult munci manuale) la 10 (mai mult munci non- manuale). Distribuţia variabilei iniţiale are formă de U ceea ce susţine transformarea acesteia în variabilă dihotomică (1–5: munci manuale şi 6–10: munci non-manuale); ● nivelul aptitudinilor (skills) necesare pentru îndeplinirea sarcinilor de serviciu: aptitudini ridicate sau scăzute. Întrebarea originală, Aveţi de făcut mai ales munci repetitive sau nu?, avea o scală de răspuns de la 1 (mai mult sarcini repetitive) la 10 (mai mult sarcini non-repetitive). Pentru analiză, am transformat întrebarea originală într-o variabilă dihotomică: 1–5 (sarcini repetitive), echivalentul unor aptitudini scăzute, şi 6–10 (sarcini non-repetitive), echivalentul unor aptitudini ridicate. Distribuţia variabilei iniţiale nu mai are forma unui U, evident, dar punctul 5 de pe scală arată o schimbare a tiparului de răspuns; ● cei care nu sunt ocupaţi se împart în două categorii: neocupaţi pe termen scurt (student sau şomer) şi neocupaţi pe termen lung (pensionar sau casnică). REZULTATE În prima fază a analizei am testat modelul teoretic (schema) lui Giddens (1997), care integra criteriile de stratificare propuse atât de el, cât şi de Goldthorpe. Prin asocierea variabilelor conform schemei (tabele de contigenţă), am ajuns la rezultatele din Tabelul 2. 380 OCTAVIAN-MARIAN VASILE 16 4 ● Clasa de sus (upper class) nu poate fi surprinsă prin datele acestui sondaj. Ea poate fi estimată, scăzând din total procentele identificate pentru celelalte clase, la aproximativ 5%. ● Clasa de mijloc veche (old middle class) reprezintă 7% din populaţia ocupată şi 3% din întreg eşantionul. Totuşi, clasa de mijloc veche nu reflectă întocmai semnificaţiile care i se atribuie în literatură: vechi proprietari; 4% din populaţia ocupată care s-ar încadra, conform schemei, aici, lucrează în servicii. ● Clasa de mijloc de sus (upper middle class) sau clasa de servicii reprezintă 13% din populaţia ocupată şi 5% din întreg eşantionul. ● Clasa de mijloc de jos (lower middle class) reprezintă 25% din populaţia ocupată şi 9% din întreg eşantionul. ● Clasa muncitoare de sus (upper working class) reprezintă 11% din populaţia ocupată şi 4% din întreg eşantionul. ● Clasa muncitoare de jos (lower working class) reprezintă 44% din populaţia ocupată şi 17% din întreg eşantionul. ● Cei care se află într-un status care se aşteaptă a se schimba relativ repede (transient status), adică studenţii şi şomerii, reprezintă 7% din întreg eşantionul. ● Cei care se află în alte situaţii reprezintă 50% din întreg eşantionul. Tabelul nr. 2 Rezultatele încrucişării variabilelor din schema prezentată în Tabelul 1 Procent (n = 675) Procent (n = 1776) Clasa de sus – 5% Vechea clasă mijlocie 7% 3% Clasa mijlocie de sus (clasa de servicii) 13% 5% Clasa mijlocie de jos 25% 9% Clasa muncitoare de sus 11% 4% Clasa muncitoare de jos 44% 17% Status temporar – 7% Alte situaţii – 50% Pentru a valida rezultatele prezentate anterior şi, implicit, modelul integrator propus de Giddens, am realizat o analiză de clase latente (latent class analysis), folosind programul Latent Gold 4.0. Analiza de clase latente descrie populaţia ca aparţinând unui număr de clase mutual exclusive a căror compoziţie este stabilită pe baza probabilităţilor condiţionale de a aparţine lor, în funcţie de răspunsurile indivizilor la variabilele incluse în model. Aşadar, folosind aceleaşi variabile din 5 . Tabelul 1 am testat probabilitatea prezenţei unei astfel de structuri de clasă 4 Am păstrat, pe cât posibil, denumirea claselor aşa cum apare în schema lui Giddens (1997). 522 LL = –1858,7451, BIC(LL) = 3919,4922, număr parametri = 31, L = 22,5330, BIC(L) = –238,1148, număr grade de libertate = 40, p = 0,99. Valorile p ale tuturor variabilelor incluse în model sunt mai mici decât 0,05, ceea ce înseamnă că toate au o influenţă semnificativă în model. Profilul fiecărei clase este prezentat în anexă, în tabelul 4. De asemenea, tot în anexă sunt prezentate reziduurile bivariate în tabelul 5 (valorile apropiate de zero indică un model adecvat). 17 STRATIFICARE SOCIALĂ ÎN ROMÂNIA 381 O primă concluzie este că există patru clase care, păstrând denumirile 6 schemei, sunt: (a) clasa muncitoare de jos, în industrie (55% ); (b) clasa de mijloc de jos (27%); (c) clasa muncitoare de sus (10%) şi (d) clasa muncitoare de jos, în agricultură (8%). ● Profilurile claselor sunt: – clasa muncitoare de jos, în industrie: angajat în industrie fără subalterni, care prestează munci manuale şi repetitive; – clasa de mijloc de jos: angajat în servicii fără subalterni, care prestează munci non-manuale, dar care sunt atât repetitive cât şi non-repetitive; – clasa muncitoare de sus: angajat în servicii cu subalterni, care prestează munci manuale, dar care sunt atât repetitive cât şi non-repetitive; – clasa muncitoare de jos, în agricultură: angajat sau angajat pe cont propriu în agricultură, fără subalterni, care prestează munci manuale repetitive. Rezultatele analizei nu sunt foarte clare deoarece caracteristicile clasei de mijloc de jos ne-ar putea permite să îi includem pe aceşti indivizi în clasa muncitoare de sus şi invers. Comparând procentele claselor din cele două analize constatăm o oarecare suprapunere (Tabelul 3), fapt care ne sugerează că modelul integrator al lui Giddens se verifică parţial în cazul României: Tabelul nr. 3 Compararea rezultatelor obţinute prin cele două tipuri de analize Încrucişări Latent class analysis (procent din total ocupaţi) (procent din total ocupaţi) Clasa de sus – – Clasa mijlocie veche 7% – Clasa de mijloc de sus 13% – Clasa de mijloc de jos 25% 27% Clasa muncitoare de sus 11% 10% Clasa muncitoare de jos 44% 63% Pe lângă concluzia de mai sus trebuie să menţionez limita principală a cercetării: ancheta care a furnizat datele pentru această analiză nu a fost concepută, aşa cum se întâmplă de obicei, pentru identificarea structurii sociale; din acest motiv am fost nevoit să aproximez anumite variabile, motiv pentru care pot interveni erori de măsurare. În continuare, pentru a putea afirma că în România există stratificare şi a arăta cât mai aproape de realitate care este forma acesteia, am inclus în analiza de clase latente, pe lângă variabilele utilizate anterior, şi venitul (per capita, exprimat în decile). De asemenea, am încercat să folosesc în acelaşi model venitul şi educaţia respondentului, însă rezultatele sunt complet nesatisfăcătoare, datorită 6 Procentele sunt calculate din totalul populaţiei ocupate. 382 OCTAVIAN-MARIAN VASILE 18 7 coliniarităţii acestora (sunt asociate direct proporţional). Am realizat analiza de clase latente, pe de o parte, cu venitul, iar pe de altă parte, cu educaţia; deoarece 8 rezultatele sunt similare o să prezint doar modelul cu venitul. Rezultatele confirmă existenţa unei stratificări a populaţiei României, modelul indicând şase clase: 1. angajaţi în industrie, fără subalterni, care prestează munci manuale şi repetitive, cu un venit per capita cuprins între 175 şi 400 lei (în termenii schemei lui Giddens, aceştia ar fi clasa muncitoare de jos, în industrie). Ei reprezintă 52% din populaţia ocupată; 2. angajaţi în servicii, fără subalterni, care prestează munci non-manuale atât repetitive cât şi non-repetitive, cu un venit per capita cuprins între 330 şi 550 de lei (în termenii schemei lui Giddens, aceştia ar fi clasa mijlocie de jos în servicii). Ei reprezintă 18% din populaţia ocupată; 3. angajaţi în servicii, cu şi fără subalterni, care prestează munci non-manuale şi non-repetitive, cu un venit per capita de 550 lei şi peste (în termenii schemei lui Giddens, aceştia ar fi clasa mijlocie de sus sau clasa de servicii). Ei reprezintă 9% din populaţia ocupată; 4. angajaţi în servicii, cu şi fără subalterni, care prestează atât munci manuale cât şi non-manuale, dar repetitive, cu un venit de 550 lei şi peste (în termenii schemei lui Giddens aceştia ar fi clasa muncitoare de jos în servicii). Ei reprezintă 9% din populaţia ocupată; 5. angajaţi sau angajatori în servicii, cu şi fără subalterni, care prestează munci manuale, atât repetitive cât şi non-repetitive, cu un venit per capita cuprins între 265 şi 400 lei (în termenii schemei lui Giddens aceştia ar fi clasa muncitoare de sus în servicii). Ei reprezintă 7% din populaţia ocupată; 6. angajaţi sau angajaţi pe cont propriu, în agricultură, fără subalterni, care prestează munci manuale şi repetitive, cu un venit per capita cuprins între 0 şi 150 lei (în termenii schemei lui Giddens, aceştia ar fi clasa muncitoare de jos, în agricultură). Ei reprezintă 5% din populaţia ocupată. CONCLUZII Prin această analiză am arătat că, pe baza indicatorilor folosiţi, se pot delimita clase sociale în România. Aceasta contravine anumitor puncte de vedere care 7 Coeficientul gamma = 0,500, p = 0,000 (venitul per capita, pe decile, cu educaţia respondentului). 822 LL = –2858,8917, BIC(LL) = 6108,0977, număr parametri = 61, L = 268,0304, BIC(L) = –3187,2108, număr grade de libertate = 540, p = 1,00. Valorile p ale tuturor variabilelor incluse în model sunt mai mici decât 0,05, ceea ce înseamnă că toate au o influenţă semnificativă în model. Profilul fiecărei clase este prezentat în anexă, în tabelul 6. De asemenea, tot în anexă sunt prezentate reziduurile bivariate în tabelul 7 (valorile apropiate de zero indică un model adecvat; valorile peste 1 indică eventuale probleme: uitându-ne la profil remarcăm că variabilele cu reziduurile mari nu discriminează foarte bine între clase, ceea ce sugerează atenţie într-o analiză viitoare). 19 STRATIFICARE SOCIALĂ ÎN ROMÂNIA 383 consideră ca dispărute aceste „formaţiuni” sociale. Într-un articol viitor voi continua analiza, validând rezultatele obţinute acum: aceste clase au stiluri de viaţă diferite? Apreciez că un bun model teoretico-metodologic al stratificării sociale a României trebuie să fie adaptat sistemului socioeconomic dinamic al acesteia: teoriile şi schemele de măsurare consacrate nu se potrivesc neapărat în această parte a Europei. Analiza infirmă, într-o oarecare măsură, teoria individualizării şi susţine, tot într-o oarecare măsură, punctul de vedere conform căruia se conturează o clasă de servicii care poate deveni dominantă numeric în societate. Anexe Tabelul nr. 4 Rezultatele analizei de clase latente folosind variabilele din schema lui Giddens Clasa Clasa Clasa Clasa muncitoare muncitoare de mijlocie muncitoare de jos jos de jos de sus (industrie) (agricultură) Mărimea clusterului 0,5497 0,2655 0,1042 0,0806 Indicatori Tipul de angajare b) Angajator 0,0000 0,0002 0,4253 0,0002 Angajat pe cont propriu 0,0002 0,0117 0,0001 0,3274 a) Angajat 0,9998 0,9882 0,5746 0,6724 Domeniu Industrie 0,8165 0,3180 0,0047 0,3882 Agricultură 0,0001 0,0001 0,0002 0,6045 Servicii 0,1833 0,6819 0,9951 0,0073 Are/nu are subalterni Da 0,1403 0,3856 0,7323 0,0016 Nu 0,8597 0,6144 0,2677 0,9984 Prestează... Munci manuale 0,8214 0,0256 0,6882 0,8758 Munci non-manuale 0,1786 0,9744 0,3118 0,1242 Prestează... Munci repetitive 0,8130 0,4514 0,5957 0,9165 Munci non-repetitive 0,1870 0,5486 0,4043 0,0835 a) Se citeşte astfel: probabilitatea de a face parte din clusterul 1 făcând munci repetitive este egală cu 0,8130. b) Aceste celule arată că probabilitatea de a face parte dintr-un cluster în funcţie de o anumită categorie a unei variabile este apropiată de probabilitatea de a face parte din acelaşi cluster în funcţie de altă categorie a aceleiaşi variabile. Din acest motiv, în interpretare, indivizilor le sunt considerate simultan trăsăturile desemnate de probabilităţile apropiate. 384 OCTAVIAN-MARIAN VASILE 20 Tabelul nr. 5 Reziduuri bivariate, pentru modelul din Tabelul 3 Prestează Prestează Are/ Tipul de munci munci Domeniu nu are manuale/ repetitive/ angajare subalterni non-manuale non-repetitive Tipul de angajare . Domeniu 0,0910 . Are/ nu are 0,4441 0,1048 . subalterni Prestează munci 0,4940 0,1737 0,0394 . manuale/non- manuale Prestează munci 0,0843 0,1184 0,6669 0,0388 . repetitive/non- repetitive Tabelul nr. 6 Rezultatele analizei de clase latente, incluzând alături de variabilele din modelul prezentat în tabelul 4 variabila venitul per capita, pe decile Clasa Clasa Clasa Clasa Clasa Clasa mijlocie muncitoare muncitoare muncitoare mijlocie muncitoare de sus de jos de sus de jos de jos de jos (clasa de (agricultură) (servicii) (servicii) (servicii) (industrie) servicii) Mărimea 0,5247 0,1829 0,0917 0,0866 0,0695 0,0445 clusterui Indicatori Domeniu a) Industrie 0,9074 0,3480 0,1450 0,1700 0,0048 0,0196 Agricultură 0,0001 0,0001 0,0001 0,0569 0,0002 0,9718 Servicii 0,0925 0,6519 0,8549 0,7731 0,9950 0,0085 Tipul de angajare b) Angajator 0,0000 0,0001 0,0003 0,0789 0,4515 0,0002 Angajat pe cont 0,0134 0,0001 0,0001 0,0504 0,0001 0,3787 propriu Angajat 0,9865 0,9999 0,9996 0,8707 0,5484 0,6211 Are/nu are subalterni Da 0,1166 0,2854 0,5376 0,3517 0,6907 0,0015 Nu 0,8834 0,7146 0,4624 0,6483 0,3093 0,9985 Prestează... Munci manuale 0,8082 0,0871 0,1638 0,5352 0,9127 0,8809 21 STRATIFICARE SOCIALĂ ÎN ROMÂNIA 385 Munci non- 0,1918 0,9129 0,8362 0,4648 0,0873 0,1191 manuale Prestează... Munci 0,8117 0,5426 0,1741 0,9902 0,5886 0,9215 repetitive Munci non- 0,1883 0,4574 0,8259 0,0098 0,4114 0,0785 repetitive Venitul per capita pe decile <= 62.50 0,0325 0,0072 0,0000 0,0000 0,0054 0,2146 62.51–103.33 0,0746 0,0217 0,0000 0,0000 0,0171 0,2753 103.34–150.00 0,1057 0,0405 0,0000 0,0000 0,0334 0,2176 150.01–175.00 0,0905 0,0457 0,0000 0,0000 0,0395 0,1041 175.01–220.00 0,1416 0,0943 0,0000 0,0000 0,0853 0,0909 220.01–265.00 0,1228 0,1078 0,0000 0,0000 0,1020 0,0440 265.01–330.00 0,1310 0,1516 0,0003 0,0003 0,1503 0,0262 330.01–400.00 0,1828 0,2786 0,0097 0,0106 0,2893 0,0204 400.01–550.00 0,0957 0,1923 0,1354 0,1405 0,2091 0,0060 550.01+ 0,0228 0,0603 0,8546 0,8486 0,0686 0,0008 a) Se citeşte astfel: probabilitatea de a face parte din clusterul 1 lucrând în industrie este 0,9074. b) Aceste celule sunt haşurate pentru a arăta că probabilitatea de a face parte dintr-un cluster în funcţie de o anumită categorie a unei variabile este apropiată de probabilitatea de a face parte din acelaşi cluster în funcţie de altă categorie a aceleiaşi variabile. Din acest motiv, în interpretare, indivizilor le sunt considerate simultan trăsăturile desemnate de probabilităţile apropiate. Tabelul nr. 7 Reziduuri bivariate pentru modelul prezentat în Tabelul 6 Prestează Prestează Venitul Are/ Tipul de munci munci per nu are Domeniu Indicatori angajare manuale/ repetitive/ capita pe subalterni non-manuale non-repetitive decile Tipul de . angajare Domeniu 0,6194 . Are/nu are 1,0236 0,8145 . subalterni Prestează munci 0,3055 0,9586 0,4383 . manuale/ non-manuale Prestează munci 0,0133 0,1934 0,0013 0,435 . repetitive/ non-repetitive Venitul per 0,4949 0,3578 0,0412 0,8495 2,1074 . capita pe decile 386 OCTAVIAN-MARIAN VASILE 22 BIBLIOGRAFIE 1. Abraham, D., „România rurală şi România urbană la un deceniu de «reforme». Schimbări în structura socială a României în perioada 1990–1999”, în Ilie Bădescu şi Claudia Buruiană (coord.). Ţăranii şi noua Europă, Bucureşti, Editura Mica Valahie, 2003. 2. Atkinson, W., Beck, individualization and the death of class: a critique, în „The British Journal of Sociology”, vol. 58, nr. 3, 2007. 3. Beck, U., Risk Society: Toward a New Modernity, London, Sage, 1992. 4. Beck, U., The Reinvention of Politics: Rethinking Modernity in the Global Social Order, Cambridge, Polity Press, 1997. 5. Beck, U., The Brave New World of Work, Cambridge, Polity Press, 2000a. 6. Beck, U., Beck-Gernsheim, E., Individualization: Institutionalized Individualism and Its Social and Political Consequences, London, Sage, 2002. 7. Beck, U., Beyond class and nation: reframing social inequalities in a globalizing world, în „The British Journal of Sociology”, vol. 58, nr. 4, 2007. 8. Bergman, M. M., Joye, D., Comparing Social Stratification Schemas: CAMSIS, CSP-CH, Goldthorpe, ISCO-88, Treiman, and Wright, Disponibil on-line la 04 august 2008 www.sidos.ch/publications/e_mb_dj_comparing.pdf, 2000. 9. Blau, P. M., Duncan, O. D., The American Occupational Structure, New York, Free Press, 1967. 10. Bostock, Y., Searching for the Solution: Women, Smoking and Inequalities in Europe, London, Health, 2003. 11. Bourdieu, P., Distinction: A Social Critique of the Judgement of Taste, Harvard, Harvard University Press, 1984. 12. Chamberlain, K. and O’Neill, D., Understanding social class differences in health: a qualitative analysis of smokers, în „Psychology and Health”, 13, 1105–1119, 1998. 13. Chan, T. W., Goldthorpe, J. H., The social stratification of theatre and cinema attendance, în „European Sociological Review”, 2005. 14. Chan, T. W., Goldthorpe, J. H., Class and status: the conceptual distinction and its empirical relevance, în „American Sociological Review”, vol. 72, august, pp. 512–532, 2007. 15. Cherkaoui, M., „Stratificarea”, în Raymond Boudon (coord.), Tratat de sociologie, Bucureşti, Editura Humanitas, . 16. Chiribucă, D., Comşa, M., „Iluzia clasei de mijloc”, în Dumitru Sandu. Feţele schimbării. Românii şi provocările tranziţiei, Bucureşti, Editura Nemira, 1999. 17. Comşa, M., Stiluri de viaţă în societatea românească după ’89, Teză de doctorat, 2002. 18. Crompton, R., Class and Stratification. An Introduction to Current Debates, (second edition), Cambridge, Polity Press, 1998. 19. Dahrendorf, R., Class and Class Conflict in Industrial Society, Standford, Standford University Press, 1959. 20. DeGraaf, P. M., The impact of financial and cultural resources on educational attainment in the Netherlands, în „Sociology of Education”, 59, 237–246, 1986. 21. Djilas, M., The New Class: An Analysis of the Communist System, Harcourt, San Diego, . 22. Erikson, R., Goldthorpe, J. H., The Constant Flux: A Study of Class Mobility in Industrial Societies, Oxford, Clarendon Press, 1992. 23. Evans, G., Mills, C., Are there classes in post-communist societes? A new approach to identifying class structure, în „Sociology”, 33 (oferit de Geoffrey Evans), 1999. 24. Evans, G., Testing the Validity of the Goldthorpe Class Schema, în „European Sociological Review”, vol. 8, nr. 3, pp. 211–232, 1992. 25. Featherstone, M., Lifestyle and Consumer Culture, în „Theory, Culture & Society”, februarie, vol. 4, pp. 55–70, 1987. 23 STRATIFICARE SOCIALĂ ÎN ROMÂNIA 387 26. Ganzeboom, H. B. G., Treiman, D. J., Ultee, W. C., Comparative intergenerational stratification research: Three generations and beyond, în „Annual Review of Sociology”, 17, 277– 302, 1991. 27. Giddens, A., Sociology, (third edition), Oxford, Polity Press, [(1989)1997]. 28. Giddens, A., Sociologie, Bucureşti, Editura All, [(1989)2001]. 29. Goldthorpe, J. H., Social Mobility and Class Structure in Modern Britain, Oxford, Clarendon Press, 1980. 30. Grusky, D. B., „Stratification and Inequality, Theories of”, în Ritzer, G. (ed.). Blackwell Encyclopedia of Sociology, Blackwell Publishing, Blackwell Reference Online, 04 august 2008, http://www.sociologyencyclopedia.com/subscriber/tocnode?id=g9781405124331_chunk_g97814051 2433125_ss1-273, 2007. 31. Kalmijn, M., Kraaykamp, G., Social stratification and attitudes: a comparative analysis of the effects of class and education in Europe, în „The British Journal of Sociology”, vol. 58, nr. 4, 2007. 32. Kirby, M., Stratification and differentiation, Houndmills, Macmillan, 1999. 33. Konrad, G., Szelenyi, I., The Intellectuals on the Road to Class Power, Harcourt, New York, 1979. 34. Lareau, A., Unequal Childhoods: Class, Race, and Family Life, Berkeley, University of California Press, CA, 2003. 35. Lawson, R., Todd, S., „Consumer lifestyles: a social stratification perspective”, în Marketing Theory, London, SAGE. vol. 2(3), pp. 295–307, 2002. 36. Layte, R., Whelan, C. T., Explaining social class inequalities in smoking: the role of education, self-efficacy, and deprivation, în „European Sociological Review”, downloaded from http://esr.oxfordjournals.org at Univ. of Massachusetts/Amherst Library on 9 July, 2008. 37. Lee, Y.-G., Identifying class structure in South Korea. Assessing the validity of the Goldthorpe Class Schema in South Korea context, lucrare prezentată la întâlnirea anuală a American Sociological Association, TBA, New York, New York City, 10 august, disponibil online la 5 august 2008 la http://www.allacademic.com/meta/p mla apa research citation/1/8/2/1/2/p182126 index.html. 38. Mărginean, I., Larionescu, M., Neagu, G., Constituirea clasei mijlocii în România, Bucureşti, Editura Economică, 2006. 39. Mărginean, I., Studii de sociologie, calitatea vieţii şi politici sociale, Piteşti, Editura Universităţii din Piteşti, 2004. 40. Nee, V., A Theory of Market Transition: From Redistribution to Markets in State Socialism, în „American Sociological Review”, 54, pp. 663–681, 1989. 41. Nicolas, J. D., Social position, information and postmaterialism, Offprint of the „Revista Espanola de Investigaciones Sociologicas”, ediţia engleză, pp. 153–165, 1996. 42. Pakulski, J., Waters, M., The Reshaping and Dissolution of Social Class in Advanced Society, în „Theory and Society”, 25: 667–91, 1996. 43. Róbert, P., „Stratification in Transition Economies” în Blackwell Encyclopedia of Sociology, Ritzer, G. (ed), Blackwell Publishing, 2007, Blackwell reference online, 04 August 2008. 44. Sandu, D., „Patterns and dilemmas in class empirical analysis. Introductory note for part one” în cadrul Transeurope internet course. Module 5 – Stratification and lifestyle, 2000. 45. Scase, R., Clasele sociale, Bucureşti, Editura DU Style, [(1992)1998]. 46. Shavit, Y., Blossfeld, H. P., Persistent Inequality, Changing Educational Attainment in Thirteen Countries, Boulder, Westview, 1993. 47. Spiridonescu, G., Teorii ale stratificării sociale, Universitatea din Bucureşti, Facultatea de Sociologie şi Asistenţă Socială, Teză de doctorat nepublicată, conducător ştiinţific prof. univ. dr. Ioan Mărginean, 2005. 48. Stănculescu, M. S., Berevoiescu, I., Sărac lipit, caut altă viaţă! Fenomenul sărăciei extreme şi al zonelor sărace în România 2001, Bucureşti, Editura Nemira, 2004. 49. Stănculescu, M. S., „Structura socială şi strategii de viaţă, România 1997–2007”, în Barometrul de Opinie Publică, octombrie 2007. BOP 1997–2007. Bădescu, G., Comşa, M., Sandu, D., Stănculescu, M., Fundaţia Soros România, disponibil on-line la adresa http://osf.ro/ro/publicatii.php#, 2007. 388 OCTAVIAN-MARIAN VASILE 24 50. Szelenyi, S., Social inequality and Party membership: Patterns of recruitment into the Hungarian SocialistWorker’s Party, în „American Sociological Review”, 52: 559–573, 1987. 51. Weber, M., Economy and Society, Berkeley and Los Angeles, CA, University of California Press, [(1922)1968]. 52. Weininger, Elliot B., Lareau, A. „Cultural Capital” Blackwell Encyclopedia of Sociology, Ritzer, G. (ed). Blackwell Publishing, 2007, Blackwell reference online, 03 August 2008. Site-uri consultate 53. *** http://www.iser.essex.ac.uk/ulsc/bhps/ 54. *** http://www.statisticalinnovations.com/products/latentgold_v4.html very society knows some level of inequality. The literature about types of stratification is extensive, showing that an E individual has at least a different social position from the others; in other words, the individuals can belong to a social class and/or can have a social status. In this article I want to test the integrative social structure schema proposed by Anthony Giddens (1997) on the case of Romania, and to see how it is stratified. For the analysis I used Public Opinion Barometer (Soros Foundation Romania) from October, 2005. I used latent class analysis and the specific statistical software Latent Gold 4.0. The results partially confirm Giddens’ model on the case of Romania, showing, at the same time, that the Romanian society is stratified. Social structure theory and methodology well-known and accepted by scholars in stable social systems should be critically discused and adapted to the Romanian case. Keywords: social structure, social classes, latent class analysis. 